Arribèc, donc, en ua sala nauta, coronada per ua beròia copòla, e qu’e sues parets èren ornades damb versets en caractèrs d’aur que s’estenien pertot, enlaçadi en mil linhes perfèctes; es parets eren tapissades damb seda de color ròsa; es hièstres tapissades damb fines cortines de gasa, e eth solèr caperat damb immensi tapissi de Khrassan e Caishmir; e enes tamborets apareishien plaçades copes damb fruts, e sus es tapissi s’estenien plates caperades damb ua tela protectora, que deishauen endonviar, pes sues formes e es sòns perhums admirables, aguesta famosa pastisseria, delícia des gòrges mès exigentes, e que solet Damasc, entre totes es ciutats d’Orient e der univèrs sencer, sabie dotar de qualitats tant esquistes.